Ιωάννης Αντωνακέας

Ο Ιωάννης Αντωνακέας (1925-2013) ήταν αντιστράτηγος ε.α. του εθνικού στρατού, αντιστασιακός και συγγραφέας.

 Τα πρώτα χρόνια 
Γεννήθηκε στην Αθήνα το 1925, με γονείς τον στρατιωτικό, συγγραφέα και πρώην νομάρχη Νικόλαο Αντωνακέα και την Παρασκευή (Παρασκευούλα) Αντωνακέα. Μεγαλύτερα αδέρφια του ήταν ο Αριστομένης Αντωνακέας, στρατιωτικός και συγγραφέας και ο Κωνσταντίνος Αντωνακέας, πολιτικός μηχανικός του ΕΜΠ με αντιστασιακή δράση κατά την διάρκεια της Κατοχής.
Φοίτησε στο Λεόντειο Λύκειο Πατησίων, όπως και τα αδέρφια του. 

Σε μικρή ηλικία υπήρξε μέλος της ΕΟΝ. Κατά τη διάρκεια της Κατοχής 1941-44, όλη η οικογένεια του απέκτησε σημαντική αντιστασιακή δράση. Ο πατέρας του υπήρξε ιδρυτικό μέλος της αντιστασιακής οργανώσεως Εθνικοκοινωνική Επανάστασις(ΕΕ) και Γενικός Επαναστατικός Σύνδεσμος αυτής. Παράλληλα, ασχολούνταν με την σύνταξη του μυστικού τύπου (εφημερίδες, διακηρύξεις, κλπ.), ο οποίος εκτυπωνόταν κρυφά σε διάφορα τυπογραφεία του Πειραιώς. Ο τότε ανήλικος υιός του Ιωάννης, διέσχιζε τις φρουρές των Γερμανών σε Αθήνα και Πειραιά, παρελάμβανε τα έντυπα από το τυπογραφείο και τα διένεμε στα διάφορα κλιμάκια και τμήματα της «ΕΕ». Υπήρξε επίσης πληροφοριοδότης των ηγετικών στελεχών της οργάνωσης ενώ ασχολούνταν με την περισυλλογή των εντύπων για το Αρχείο της. Άνηκε επίσης στους «δημοσιογράφους του τοίχου», ομάδα νέων του γυμνασίου και φοιτητών, οι οποίοι ανέγραφαν συνθήματα και σχέδια κατά των κατακτητών στους τοίχους των Αθηνών.  Νίκου Α. Αντωνακέα, ‘’Φως εις το σκότος της Κατοχής’’, Αθήναι, 1947, σελ. 408..

 Εμφύλιος Πόλεμος
Αποφοίτησε από την Στρατιωτική Σχολή Ευελπίδων το 1948 και συμμετείχε στις εκκαθαριστικές επιχειρήσεις στο Βίτσι.

 Μετέπειτα πορεία 
Τον συνέδεαν προσωπικές σχέσεις με τον Βασιλέα Κων/νο Β’. Μετά το Αντικίνημα του τελευταίου στις 13-12-1967, και αφού ο Ιω. Αντωνακέας αρνήθηκε να συνεργαστεί με το στρατιωτικό καθεστώς (1967-1973), διώχθηκε. Αποστρατεύθηκε με τον βαθμό του Αντιστράτηγου στα τέλη της δεκαετίας του ‘70. Για τα επόμενα χρόνια, αρθρογραφούσε σε διάφορες εφημερίδες και πραγματοποιούσε διαλέξεις γύρω από εθνικά θέματα. Ήταν επίσης ιδρυτής και αρχισυντάκτης της εφημερίδος Στρατηγικαί Μελέται. Το 1985 κυκλοφόρησε το πρώτο του βιβλίο, «Σύγχρονοι Εθνικοί Προβληματισμοί» από τις εκδόσεις Ιωάννου Σίδερη, με σχολιασμό σε επίκαιρα εθνικά, στρατιωτικά και πολιτικά ζητήματα. thumb|Σύγχρονοι εθνικοί προβληματισμοί

Το 2011, ο Πολιτιστικός Σύλλογος της Ομογενείας «Stratokopos Society» εξέδωσε σε φυλλάδιο μια ομιλία του με θέμα «Η Πανεθνική Έγερσις των Αδούλωτων Ελλήνων», σε δύο γλώσσες, Αγγλικά & Ελληνικά.
(28 σελίδες)

Παρευρίσκετο κάθε χρόνο στο Ετήσιο Μνημόσυνο των πεσόντων στρατιωτών στο Βίτσι, όπου και έπεσαν πολλοί νεαροί Ευελπίδες της τάξεως του. 

Έφυγε από τη ζωή πλήρης ημερών το 2013. Κατέλιπε την σύζυγο του, Μιράντα & την κόρη του.

Το 2014 τελέστηκε Φιλολογικό Μνημόσυνο προς τιμήν του με ομιλητές τον ταξίαρχο Γεώργιο Ροδόπουλο, τον αντιστράτηγο Παντελή Μαυροδόπουλο, Πρόεδρο της ΕΑΑΣ , τον αντιστράτηγο Γεώργιο Τζουβάλα, τον εκδότη Ιωάννη Γιαννάκενα και την κόρη του εκλιπόντος, Ευήρια Ι. Αντωνακέα.

 Συγγραφικό έργο 

 «Σύγχρονοι Εθνικοί Προβληματισμοί», 1985, εκδ. Ι. Σίδερης
 «Το έπος του 1940 και οι συντελεσταί αυτού», 1997 (εκδόθηκε χορηγία του Ιάκωβου Τσούνη)
 «Η Πανεθνική έγερσις των αδούλωτων Ελλήνων», Σικάγο, 2011
 «28η Οκτωβρίου 1940: ΟΧΙ», Αθήναι, 2011, αυτοέκδοση, σελ. 48
 «Ο Βασιλεύς Γεώργιος Β’», Αθήναι, 2012, αυτοέκδοση, σελ. 48
 «Σελίδες Δόξης & Μεγαλείου», 2013, εκδ. Πελασγός

 Παραπομπές 

 Βιβλιογραφία 
 Νίκου Α. Αντωνακέα: Φως εις το σκότος της Κατοχής, Αθήναι 1947

 Πηγές 
 https://aioniaellinikipisti.blogspot.com/2014/04/blog-post_8839.html?m=1
 http://ethnikiantistasix.blogspot.com/2013/04/blog-post_2831.html?m=1
 https://www.e-grammes.gr/%CE%9F-%CF%83%CF%84%CF%81%CE%B1%CF%84%CE%B7%CE%B3%CF%8C%CF%82-%CE%99%CF%89%CE%AC%CE%BD%CE%BD%CE%B7%CF%82-%CE%91%CE%BD%CF%84%CF%89%CE%BD%CE%B1%CE%BA%CE%AD%CE%B1%CF%82-%CE%AD%CF%86%CF%85%CE%B3%CE%B5-%CE%B1%CF%80%CF%8C-%CF%84%CE%B7%CE%BD-%CE%B6%CF%89%CE%AE

Κατηγορία:Έλληνες αντικομμουνιστές
Κατηγορία:Έλληνες αντιστασιακοί
Κατηγορία:Έλληνες συγγραφείς του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Έλληνες αξιωματικοί του πυροβολικού
Κατηγορία:Έλληνες βασιλόφρονες